Antoine de Romanet de Beaune

**Antoine de Romanet de Beaune** (født 25. oktober 1962 i Le Mans i Frankrike) er katolsk biskop for Frankrikes militærordinariat.
## Liv og virke
### Bakgrunn
Antoine de Romanet de Beaune er sønn av Luc de Romanet de Beaune og Anne Marie Lafont. Familien hans stammer fra Saint-Martin-du-Vieux-Bellême i departementet Orne og tilhører den franske adel. Han er lillebror til forretningsmann og politisk rådgiver Augustin de Romanet de Beaune. Han har også to yngre søsken, Louis og Jeanne-Marie, henholdsvis katolsk prest og benediktinernonne.

De Romanet studerte ved *College Saint-Grégoire* i Tours og ved *Lycée Montaigne* i Paris. Han ble uteksaminert fra Sciences Po i 1983, og tok senere en doktorgrad i økonomi i 1989. Fra 1986 til 1987 var han assistent til handelsattachéen ved den franske ambassade i Kairo.

I 1988 begynte de Romanet seminarstudier i Paris. I 1992 ble han sendt til det franske presteseminar i Roma, og tok eksamen i 1996 fra Det pavelige gregorianske universitet med en grad i moralteologi.

### Prest
Antoine de Romanet de Beaune ble presteviet den 24. juni 1995 av erkebiskop kardinal Aron Jean-Marie Lustiger for erkebispedømmet Paris.

Fra 1996 til 2000 virket han i sognet *Notre-Dame-de-l'Assomption* og var skoleprest ved *Lycée Molière* i det 16. arrondissement i Paris. I 2000 ble de Romanet utnevnt til generalkapellan ved *Collège Stanislas de Paris*, og tjente i denne egenskapen til 2002. Fra 2002 til 2010 var han pastor i sognet *Saint-Louis-de-France* og kapellan i *Rochambeau French International School* i Washington, D.C.

I 2014 ble han utnevnt til dekan ved dekanatet Auteuil i Paris og som meddirektør for Institutt for politikk og religion ved *Collège des Bernardins*. De Romanet var også professor i sosialetikk ved presteseminaret Saint-Sulpice.

### Militærbiskop
Den 28. juni 2017 utnevnte pave Frans ham til militærbiskop for Frankrike.

Han ble bispeviet av kardinal erkebiskop André Armand Vingt-Trois av Paris; medkonsekrerende var erkebiskop Luc Marie Daniel Ravel C.R.S.V. av Strasbourg, og biskop Emmanuel Marie Philippe Louis Lafont av Cayenne i Fransk Guiana.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Biskop Eugène-Charles-Joseph de Mazenod (1782-1861) *1832
* Kardinal Joseph Hippolyte Guibert (1802-1886) *1842
* Kardinal François-Marie-Benjamin Richard de la Vergne (1819-1908) *1872
* Biskop Marie-Prosper-Adolphe de Bonfils (1841-1912) *1898
* Kardinal Louis-Ernest Dubois (1856-1929) *1901
* Erkebiskop Georges-François-Xavier-Marie Grente (1872-1959) *1918
* Biskop Marcel-Marie-Joseph-Henri-Paul Dubois (1896-1967) *1948
* Kardinal Gabriel Auguste François Marty (1904-1994) *1952
* Kardinal Aron Jean-Marie Lustiger (1926-2007) *1979
* Kardinal André Armand Vingt-Trois (1942-) *1988
* Biskop *Antoine Pierre Louis Marie de Romanet de Beaune* (1962- ) *2017

## Referanser